CELEX: 32015D1784
Language: bg
Date: 2015-10-02 00:00:00
Title: Решение за изпълнение (ЕС) 2015/1784 на Комисията от 2 октомври 2015 година за изменение на приложение II към Решение 2003/467/ЕО по отношение на обявяването на регион Северна Ирландия в Обединеното кралство за официално свободен от бруцелоза по отношение на стадата говеда (нотифицирано под номер С(2015) 6630) (Текст от значение за ЕИП)

6.10.2015   
            
            
               BG
            
            
               Официален вестник на Европейския съюз
            
            
               L 259/38
            
         РЕШЕНИЕ ЗА ИЗПЪЛНЕНИЕ (ЕС) 2015/1784 НА КОМИСИЯТА
   от 2 октомври 2015 година
   за изменение на приложение II към Решение 2003/467/ЕО по отношение на обявяването на регион Северна Ирландия в Обединеното кралство за официално свободен от бруцелоза по отношение на стадата говеда
   
      
         (нотифицирано под номер С(2015) 6630)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално раздел II, точка 7 от приложение A към нея,
   като има предвид, че:
   
               (1)
            
            
               Директива 64/432/ЕИО се прилага по отношение на търговията с говеда в рамките на Съюза. В нея се определят условията, при които даден регион на държава членка може да бъде обявен за официално свободен от бруцелоза по отношение на стадата говеда.
            
         
               (2)
            
            
               В глава 2 от приложение II към Решение 2003/467/ЕО на Комисията (2) са изброени регионите на държавите членки, които са обявени за официално свободни от бруцелоза по отношение на стадата говеда. Във вписването за Обединеното кралство в посочената глава вече са изброени регионите Англия, Шотландия и Уелс, както и остров Ман.
            
         
               (3)
            
            
               Обединеното кралство представи на Комисията документация, доказваща, че за Северна Ирландия са спазени съответните изисквания, предвидени в Директива 64/432/ЕИО, за установяване на статут на официално свободен от бруцелоза регион по отношение на стадата говеда. Съответно този регион следва да бъде официално обявен за свободен от бруцелоза по отношение на стадата говеда.
            
         
               (4)
            
            
               Списъкът в глава 2 от приложение II към Решение 2003/467/ЕО следва да бъде съответно изменен, за да включва и Северна Ирландия.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Приложение II към Решение 2003/467/ЕО се изменя в съответствие с приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 2 октомври 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ 121, 29.7.1964 г., стр. 1977/64.
   
      (2)  Решение 2003/467/ЕО на Комисията от 23 юни 2003 г. за установяване на статут на официално свободни от туберкулоза, бруцелоза и ензоотична левкоза по говедата на някои държави членки и региони на държави членки по отношение на стадата говеда (ОВ L 156, 25.6.2003 г., стр. 74).
   
      ПРИЛОЖЕНИЕ
      В глава 2 от приложение II към Решение 2003/467/ЕО вписването за Обединеното кралство се заменя със следното:
      „В Обединеното кралство:
      
                  —
               
               
                  Великобритания: Англия, Шотландия, Уелс,
               
            
                  —
               
               
                  остров Ман,
               
            
                  —
               
               
                  Северна Ирландия.“